पाएं अपने शहर की ताज़ा ख़बरें और फ्री ई-पेपरडाउनलोड करें
नरकटियागंज अनुमंडलीय अस्पताल में बुधवार को 3 कोरोना संक्रमित समेत 8 लोगों की मौत की पुष्टि अस्पताल के चिकित्सकों ने की है। इसमें 3 आइसोलेशन वार्ड में इलाज के दौरान मौत हो गई। वहीं, इमरजेंसी वार्ड में भी 2 लोग का निधन हो गया तथा 3 लोगों का घर से अस्पताल आने के क्रम में मौत हो गई। जिसकी पुष्टि चिकित्सा पदाधिकारी ने किया है। इस संबंध में बताया जाता है कि नरकटियागंज अनुमंडलीय अस्पताल के आइसोलेशन वार्ड में भर्ती 3 कोरोना पॉजिटिव की मौत इलाज के दौरान हो गई। मृतकों की पहचान मानपुर थाना के डमरापुर गांव के वार्ड संख्या आठ के 60 वर्षीय चंद्रिका राम शिकारपुर थाना के भथौड़ा गांव के वार्ड संख्या 2 निवासी गोपाल दास की 45 वर्षीय पत्नी राजपति देवी तथा भिखनाठोरी के 65 वर्षीय दयानंद गुप्ता के रूप में की गई। उक्त तीनों लोगों का कोरोना पॉजिटिव होने पर परिजनों ने नरकटियागंज आइसोलेशन वार्ड में भर्ती
किया गया था।
जहां इलाज के दौरान उनकी मौत हो गई है। इसी प्रकार इमरजेंसी वार्ड में लौरिया के 37 वर्षीय रविकांत नाथ तिवारी एवं शिकारपुर थाना के नोनिया टोला निवासी योगेंद्र द्विवेदी की 67 वर्षीय पत्नी यशोदा देवी को सांस लेने की समस्या थी। जिनको परिजनों ने इमरजेंसी वार्ड में भर्ती किया था। इलाज के दौरान ही उनकी मौत हो गई। अनुमंडलीय अस्पताल के चिकित्सा पदाधिकारी डॉक्टर ब्रजकिशोर प्रसाद ने पुष्टि किया है। साथ ही उन्होंने बताया कि अनुमंडलीय अस्पताल के गेट पर तीन लोग घर से अस्पताल आने के दौरान रास्ते में ही दम तोड़ दिया था।
जिनको मौत की पुष्टि के बाद घर वापस भेज दिया गया। इसमें एक युवक की मौत सर्पदंश से हुई थी। बता दें कि नरकटियागंज आइसोलेशन वार्ड में कोरोना से संक्रमित 14 लोगों की मौत विगत 11 दिन के अंदर हुई है। हालांकि अस्पताल में ऑक्सीजन लेवल कम होने की समस्या पर मरीजों की संख्या में काफी बढ़ोतरी हुई है। जहां अस्पताल प्रशासन द्वारा मरीजों को ऑक्सीजन बेड पर मुहैया कराया जा रहा है।
11 दिनों में आइसोलेशन वार्ड में 14 संक्रमितों की मौत हुई
अनुमंडलीय अस्पताल में 220 की हुई जांच
अनुमंडलीय अस्पताल में बुधवार को काफी दिनों बाद महज 4 लोगों का कोरोना रिपोर्ट पॉजिटिव आया है। इससे क्षेत्र में लोगों को काफी राहत भी है। अनुमंडलीय अस्पताल के प्रशासनिक चिकित्सा पदाधिकारी डॉ सुनील कुमार ने बताया कि अनुमंडलीय अस्पताल में 220 लोगों का एंटीजन टेस्ट किया गया। जिसमें 4 लोग का कोरोना रिपोर्ट पॉजिटिव आया है। उन्होंने बताया कि 71 लोगों का आरटी-पीसीआर सैंपल लिया गया तथा 150 लोगों का वैक्सीनेशन भी किया गया है।
इधर, सर्पदंश से युवक की हुई मौत
राजपुर तुमकडिय़ा पंचायत स्थित राजपुर गांव के वार्ड संख्या 10 निवासी 35 वर्षीय मुरारी पटेल की मौत सांप के डसने से हो गई है। घटना मंगलवार की देर संध्या की बताई जाती है। ग्रामीणों के अनुसार मुरारी पटेल अपने गन्ना का पटवन कराने खेत में गया था। इसी दौरान विषैले सांप ने उसे काट लिया। परिजनों ने आनन फानन में उसे अनुमंडलीय अस्पताल में भर्ती कराया जहां इलाज के दौरान उसकी मौत हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn